
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 108

   din 27 iunie 2013

privind prelungirea unor contracte de închiriere

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12442/05.06.2013,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect  terenuri aferente construcţiilor, terenuri ocupate de construcţii – garaj, balcon sau chioşc, prin care aceştia solicită prelungirea acestor contracte,  al căror termen va expira la data de 30.06.2013;

Ţinând cont de clauza din contractele de închiriere, al căror termen va expira la data de 30.06.2013, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Luând în considerare  că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Ţinând cont de prevederile art. 555 şi următoarele, art.  858 şi următoarele şi art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;

Văzând şi prevederile Legii nr. 213/1998 privind bunurile proprietate publică, cu modificările şi completările ulterioare;

Luând în considerare că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului,  înregistrat cu nr. 12440/05.06.2013,  prin care  se propune aprobarea prelungirii contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. (1) Se aprobă prelungirea contractului de închiriere nr. 415/2008, încheiat cu GAL MAGDOLNA, având ca obiect terenul aferent construcţiei, în suprafaţă totală de 875,00 mp., din care 235,00 mp. teren curte şi 640 mp. teren grădină, situat în Municipiul Sighişoara, Cart. Hetiur  nr. 229, al cărui termen va expira la data de 30.06.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.2. (1) Se aprobă prelungirea contractului de închiriere nr. 34/2011, încheiat cu JELERU VASILE căsătorit cu JELERU GABRIELA, având ca obiect terenul aferent apartamentului nr. I, în suprafaţă de 383 mp. din suprafaţa totală de 1863 mp. teren curţi - construcţii, situat în Municipiul Sighişoara, str. Târnavei nr. 43, al cărui termen va expira la data de 30.06.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.3. (1) Se aprobă prelungirea contractului de închiriere nr. 232/2008, încheiat cu SUCIU LILLIANA, având ca obiect terenul ocupat de construcţia – garaj, în suprafaţă de 18,00 mp., situat în Municipiul Sighişoara, str. Crizantemelor f. nr., tronson N, al cărui termen va expira la data de 30.06.2013.

(2) Începând cu data de 01.07.2013, chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârile Consiliului Local nr. 2/15.01.2013 şi 81/29.05.213 şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea contractului de închiriere se va face prin act adiţional.
Art.4. (1) Se aprobă prelungirea contractului de închiriere nr. 228/2008, încheiat cu ROI IOAN - CLAUDIU, având ca obiect terenul ocupat de construcţia – balcon, în suprafaţă de 3,14 mp., situat în Municipiul Sighişoara, str. Mihai Viteazu nr. 66, al cărui termen va expira la data de 30.06.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.5. (1) Se aprobă prelungirea contractului de închiriere nr. 292/008, încheiat cu GRUICI ADRIANA,  având ca obiect terenul ocupat de construcţia – chioşc în suprafaţă de 8,00 mp., situat în Municipiul Sighişoara, str. Zaharia Boiu nr. 44, al cărui termen va expira la data de 30.06.2013.

(2) Începând cu data de 01.07.2013, chiria va fi de 10,00 lei/mp./lună, stabilită în baza art. 1 b) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârile Consiliului Local nr. 2/15.01.2013 şi 81/29.05.213 şi se va indexa cu indicele de  inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea contractului de închiriere se va face prin act adiţional.
Art.6. (1) Se aprobă prelungirea contractului de închiriere nr. 55/2008, încheiat cu PURENCIU MIHAIL, având ca obiect terenul aferent construcţiei, în suprafaţă de 237,00 mp., situat în Municipiul Sighişoara, str. N. D. Cocea nr. 19, al cărui termen va expira la data de 30.06.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.8. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar 

        Contrasemnează/Avizat pentru legalitate

SECRETAR,








             

   Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

9 ex. AF/FM

